**Ministru kabineta noteikumu projekta „Grozījums Ministru kabineta 2014.gada 1.jūlija noteikumos Nr.361 „Liellopu, cūku, aitu, kazu un zirgu ciltsgrāmatas kārtošanas noteikumi”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ciltsdarba un dzīvnieku audzēšanas likuma 7.panta otrās daļas 2.punkts |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2014.gada 1.jūlija noteikumos Nr.361 „Liellopu, cūku, aitu, kazu un zirgu ciltsgrāmatas kārtošanas noteikumi” (turpmāk – noteikumi) noteikts, ka ciltsgrāmatas papilddaļā piena liellopu var ierakstīt tad, ja tā asinība no radniecīgām šķirnēm ir vismaz 75 procenti.Pašlaik šķirnes piena liellopu audzētāju organizāciju izstrādātā ciltsdarba programma sarkano šķirņu govju selekcijā paredz ne tikai sarkano šķirņu uzlabošanu ar radniecīgām šķirnēm, bet arī pieļauj neradniecīgu šķirņu izmantošanu šķirņu izkopšanā. Tāpat Holšteinas šķirnes govju ciltsdarba programma paredz iespēju ganāmpulka īpašniekiem veikt pakļaujošo krustošanu, sēklojot sarkano šķirņu govis ar Holšteinas šķirnes buļļiem. Tādējādi pašlaik daļu govis, kas ir iesaistītas ciltsdarba programmas īstenošanā, nevar ierakstīt ciltsgrāmatas papilddaļā.Ministru kabineta noteikumu projekts „Grozījums Ministru kabineta 2014.gada 1.jūlija noteikumos Nr.361 „Liellopu, cūku, aitu, kazu un zirgu ciltsgrāmatas kārtošanas noteikumi”” (turpmāk – projekts) paredz, ka turpmāk piena liellopus varēs ierakstīt ciltsgrāmatas papilddaļā, ja to izcelsme ir zināma divās paaudzēs un abi vecāki ir vienas šķirņu grupas dzīvnieki, bet vecvecāki ir piena šķirņu dzīvnieki. |
| 5. | Projekta izstrādē iesaistītās institūcijas | Zemkopības ministrija un Lauksaimniecības datu centrs |
| 7. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Lauksaimniecības dzīvnieku īpašnieki un turētāji, kas vēlas ierakstīt piena liellopus ciltsgrāmatā – precīzs personu skaits nav zināms, jo šāda informācija netiek apkopota.Šķirnes piena liellopu audzētāju organizācijas, kas kārto piena liellopu ciltsgrāmatu, – kopā trīs organizācijas. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta tiesiskais regulējums sabiedrības grupām un institūcijām nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

Anotācijas III, IV un V sadaļa – projekts šo jomu neskar.

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Plānota projekta saskaņošana ar šķirnes piena liellopu audzētāju organizācijām, Lauksaimnieku organizāciju sadarbības padomi, Zemnieku saeimu un Lauksaimniecības datu centru. |
| 2. | Sabiedrības līdzdalība projekta izstrādē | Organizēta sanāksme par projektu, kurā piedalījās šķirnes piena liellopu audzētāju organizāciju pārstāvji.Projekts elektroniski nosūtīts saskaņošanai Lauksaimnieku organizāciju sadarbības padomei un Zemnieku saeimai.Projekts ievietots Zemkopības ministrijas tīmekļa vietnē sabiedriskai apspriešanai. |
| 3. | Sabiedrības līdzdalības rezultāti | Šīs sadaļas 2.punktā minētajā sanāksmē ar šķirnes piena liellopu audzētāju organizācijām panākta vienošanās par projekta redakciju. Lauksaimnieku organizāciju sadarbības padome un Zemnieku saeima atbalsta projekta tālāku virzību. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Lauksaimniecības datu centrs un šķirnes piena liellopu audzētāju organizācijas |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts neietekmē pārvaldes funkcijas. Projekta izpildei nav nepieciešams izveidot jaunas institūcijas.Projekta izpildei nav plānota esošu institūciju likvidācija, reorganizācija vai apvienošana. |
| 3. | Cita informācija | Nav. |

Zemkopības ministrs J.Dūklavs

23.10.2014. 11:14

517
L.Ozoliņa

67027422, Ligija.Ozolina@zm.gov.lv